
ประกาศองค์การบริหารส่วนตำบลตะโละหะลอ
เรื่อง  รับสมัครคัดเลือกกรณีมีเหตุพิเศษไม่ต้องสอบแข่งขันสำหรับพนักงานจ้าง
 เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก
*************************
ด้วยองค์การบริหารส่วนตำบลตะโละหะลอมีความประสงค์จะดำเนินการรับสมัครคัดเลือกกรณีมีเหตุพิเศษไม่ต้องสอบแข่งขันสำหรับครูอัตราจ้าง และพนักงานจ้าง เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก
ตามหนังสือสำนักงานส่งเสริมการปกครองท้องถิ่นจังหวัดยะลา ด่วนมาก ที่ ยล๐๐๓๗.๓/          ว ๕๙๑๓  ลงวันที่ ๒๙  สิงหาคม ๒๕๕๔ เรื่องการจัดสรรอัตราตำแหน่งและเงินเดือน พนักงานส่วนท้องถิ่น              ศูนย์พัฒนาเด็กเล็กขององค์กรปกครองส่วนท้องถิ่น  และประกาศคณะกรรมการพนักงานเทศบาล             จังหวัดยะลา เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขัน สำหรับครูอัตราจ้าง                เพื่อบรรจุและแต่งตั้งเป็นพนักงานครูเทศบาล ลงวันที่ ๒๘ พฤษภาคม ๒๕๕๐ ประกอบกับความเห็นชอบของคณะกรรมการพนักงานส่วนตำบลจังหวัดยะลา ในการประชุมครั้งที่ ๙/๒๕๕๔ เมื่อวันที่ ๑๙ กันยายน ๒๕๕๔ จึงประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับพนักงานจ้าง เพื่อบรรจุ และแต่งตั้งเป็นพนักงานส่วนตำบล ตำแหน่งครูผู้ดูแลเด็ก  จำนวน ๑  อัตรา  โดยมีรายละเอียด ดังนี้
๑.
ตำแหน่งที่รับสมัคร
ตำแหน่ง ครูผู้ดูแลเด็ก ณ ศูนย์พัฒนาเด็กเล็กบ้านตะโละหะลอ  สังกัดองค์การบริหารส่วนตำบลตะโละหะลอ  จำนวน ๑ อัตรา 
๒.
คุณสมบัติผู้มีสิทธิเข้ารับการคัดเลือก และคุณสมบัติเฉพาะตำแหน่ง
๒.๑ 
คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน
๒.๑.๑ 
ดำรงตำแหน่งครูอัตราจ้าง หรือพนักงานจ้าง ซึ่งจัดจ้างโดยงบประมาณ          เงินอุดหนุนจากรัฐ หรือจากเงินรายได้ของท้องถิ่น มาแล้วไม่น้อยกว่า ๓ ปี  ซึ่งปัจจุบันต้องปฏิบัติการสอนและมีสัญญาจ้างในสถานศึกษา สังกัดองค์การบริหารส่วนตำบลตะโละหะลอที่ทำการเปิดรับสมัครคัดเลือก
๒.๑.๒
 เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานส่วนตำบลจังหวัดยะลา เรื่อง มาตรฐานทั่วไปคุณสมบัติและลักษณะต้องห้ามสำหรับบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก  ประกาศ ณ วันที่ ๒๔ ตุลาคม ๒๕๔๕  ดังนี้
๑)
มีสัญชาติไทย
๒)
มีอายุไม่ต่ำกว่าสิบแปดปีบริบูรณ์
๓)
เป็นผู้เลื่อมใสในการปกครองระบอบประชาธิปไตยอันมีพระมหากษัตริย์
ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ
๔)
ไม่เป็นผู้ดำรงตำแหน่งข้าราชการการเมือง
๕)
ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ
หรือจิตฟั่นเฟือนไม่สมประกอบ หรือเป็นโรคตามที่ ก.อบต. ประกาศกำหนด ดังนี้
/ก. โรคเรื้อน...
(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(ข) วัณโรคในระยะอันตราย
(ค) โรคเท้าช้างในระยะที่ปรากฏอาการเป็นที่รังเกียจแก่สังคม
(ง) โรคติดยาเสพติดให้โทษ
(จ) โรคพิษสุราเรื้อรัง
๖)
ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการ        ไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล        ตามกฎหมายว่าด้วยระเบียบบริหารงานบุคคลส่วนท้องถิ่นหรือตามกฎหมายอื่น
๗)
ไม่เป็นผู้บกพร่องในศีลธรรมอันดี จนเป็นที่รังเกียจของสังคม
๘)
ไม่เป็นกรรมการพรรคการเมืองหรือเจ้าหน้าที่ในพรรคการเมือง
๙)
ไม่เป็นบุคคลล้มละลาย
๑๐) ไม่เป็นผู้เคยถูกลงโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
๑๑)
 ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ
๑๒)
 ไม่เป็นผู้เคยถูกลงโทษ หรือปลดออก เพราะกระทำความผิดวินัย                   ตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น




๑๓)
 ไม่เป็นผู้เคยถูกลงโทษไล่ออก เพราะกระทำความผิดวินัยตามมาตรฐานทั่วไป หรือหลักเกณฑ์และวิธีเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
๑๔)
ไม่เป็นผู้เคยกระทำการทุจริตในการสอบเข้ารับราชการ
๒.๑.๓
 ผ่านการประเมินผลการปฏิบัติงานตามเกณฑ์คะแนน และแบบประเมิน            โดยคณะกรรมการฯที่องค์การบริหารส่วนตำบลตะโละหะลอ แต่งตั้งและต้องได้คะแนนไม่น้อยกว่าร้อยละ ๗๕

การประเมินผลการปฏิบัติงาน (คะแนนเต็ม ๓๐๐ คะแนน) ประกอบด้วย

๑) องค์ประกอบที่ ๑ งานปฏิบัติการสอน (คะแนนเต็ม ๑๐๐ คะแนน)

๒) องค์ประกอบที่ ๒ งานส่งเสริมการสอน (คะแนนเต็ม ๑๐๐ คะแนน)

๓) องค์ประกอบที่ ๓ ด้านบุคลิกภาพ คุณธรรม จรรยาบรรณ และเจตคติต่อวิชาชีพครู (คะแนนเต็ม ๑๐๐ คะแนน) 
๒.๑.๔
 สำหรับพระภิกษุสงฆ์ สามเณร ไม่มีสิทธิสมัครเข้ารับการคัดเลือก 
๒.๒ 
คุณสมบัติเฉพาะสำหรับตำแหน่งครูผู้ดูแลเด็ก
         (รายละเอียดตามภาคผนวก ก)
/3. เงินเดือนที่ได้รับ...
๓.
เงินเดือนที่ได้รับ

ผู้คัดเลือกได้ จะได้รับการบรรจุและแต่งตั้งตามคุณวุฒิปริญญาตรี อัตราเงินเดือน ๘,๓๔๐ บาท
๔.
กำหนดวัน เวลา และสถานที่รับสมัคร

กำหนดวันรับสมัคร ตั้งแต่วันที่ ๑๒ – ๑๙ ตุลาคม ๒๕๕๔ ณ สำนักปลัด องค์การบริหารส่วนตำบลตะโละหะลอ  หมู่ที่ ๕ ตำบลตะโละหะลอ  อำเภอรามัน จังหวัดยะลา ในวันและเวลาราชการ หรือสอบถามทางโทรศัพท์หมายเลข ๐ – ๗๓๒๐ – ๔๑๐๖
๕.
เอกสารและหลักฐานที่จะต้องนำมายื่นในวันสมัคร

ผู้สมัครต้องยื่นใบสมัครด้วยตนเองต่อเจ้าหน้าที่รับสมัคร พร้อมหลักฐานดังต่อไปนี้

๕.๑
รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวกัน              ไม่เกิน ๑ ปี นับถึงวันปิดรับสมัครคัดเลือก จำนวน ๓ รูป
๕.๒
สำเนาบัตรประจำตัวประชาชน  โดยรับรองสำเนาถูกต้อง พร้อมแสดงเอกสารตัวจริง
๕.๓
สำเนาทะเบียนบ้าน โดยรับรองสำเนาถูกต้อง พร้อมแสดงเอกสารตัวจริง
๕.๔
หนังสือรับรองประวัติการทำงาน
๕.๕
แบบประเมินผลการปฏิบัติงาน





๕.๖
สำเนาปริญญาบัตร หรือรายงานผลการศึกษา (Transcript)  โดยรับรองสำเนาถูกต้อง พร้อมแสดงเอกสารตัวจริง
๕.๗
สำเนาใบอนุญาตประกอบวิชาชีพครู โดยรับรองสำเนาถูกต้อง พร้อมแสดงเอกสารตัวจริง
๕.๘
ใบรับรองแพทย์ซึ่งออกให้ไม่เกิน ๓๐ วัน นับจนถึงวันรับสมัคร จำนวน ๑ ฉบับ
๕.๙
เอกสารหลักฐานอื่นๆ (ถ้ามี) เช่น หลักฐานการเปลี่ยนชื่อ – สกุล ฯลฯ  โดยรับรองสำเนาถูกต้อง พร้อมแสดงเอกสารตัวจริง
๕.๑๐ ผู้สมัครฯ จะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งที่รับสมัครตรงตามประกาศรับสมัครจริง หากภายหลังปรากฏว่าผู้สมัครคัดเลือกรายใดมีคุณสมบัติดังกล่าวไม่ครบถ้วน คณะกรรมการดำเนินการคัดเลือกเพื่อบรรจุและแต่งตั้งบุคคลเข้ารับราชการกรณีมีเหตุพิเศษไม่จำเป็นต้องสอบแข่งขันจะถือว่าเป็นผู้ขาดคุณสมบัติในการรับสมัครคัดเลือกกรณีมีเหตุพิเศษฯ และไม่มีสิทธิได้รับการบรรจุและแต่งตั้งให้ดำรงตำแหน่ง

๖.  ค่าธรรมเนียมการสมัคร
ผู้สมัครต้องเสียค่าธรรมเนียมสมัครเข้ารับการคัดเลือกในอัตรา ๒๐๐ บาท (ค่าธรรมเนียม
จะไม่คืนให้เมื่อได้ประกาศรายชื่อว่าเป็นผู้มีสิทธิเข้ารับการคัดเลือกแล้ว)
๗.
การประกาศรายชื่อผู้มีสิทธิเข้ารับการคัดเลือก และระเบียบเกี่ยวกับการคัดเลือก
องค์การบริหารส่วนตำบลตะโละหะลอ จะประกาศรายชื่อผู้มีสิทธิเข้ารับการคัดเลือกกรณี                 มีเหตุพิเศษฯ  ภายในวันที่ ๒๕ ตุลาคม  ๒๕๕๔ โดยจะปิดประกาศไว้ ณ ป้ายประชาสัมพันธ์  องค์การบริหารส่วนตำบลตะโละหะลอ หรือทาง www.thalohalo.go.th   
/8. กำหนดวัน...

๘.
กำหนดวัน เวลา และสถานที่ดำเนินการคัดเลือก
องค์การบริหารส่วนตำบลตะโละหะลอ ดำเนินการประเมินผลการปฏิบัติงาน ในวันที่       ๑๐ ตุลาคม ๒๕๕๔  ณ ห้องประชุมองค์การบริหารส่วนตำบลตะโละหะลอ   และประเมินความเหมาะสมกับตำแหน่งและสอบสัมภาษณ์  ในวันที่  ๑  พฤศจิกายน  ๒๕๕๔  ณ ห้องประชุมองค์การบริหาร               ส่วนตำบลกายูบอเกาะ  อำเภอรามัน  จังหวัดยะลา
9. ประกาศผลการคัดเลือก
องค์การบริหารส่วนตำบลตะโละหะลอ จะประกาศรายชื่อผู้ผ่านการคัดเลือกกรณี               มีเหตุพิเศษฯ ในวันที่ ๓  พฤศจิกายน  ๒๕๕๔  โดยจะปิดประกาศไว้ ณ ป้ายประชาสัมพันธ์ องค์การบริหารส่วนตำบลตะโละหะลอ  หรือทาง www.thalohalo.go.th

๑๐. คะแนนการคัดเลือกกรณีมีเหตุพิเศษที่ไม่ต้องสอบแข่งขัน
(๑)
คะแนนประเมินความเหมาะสมกับตำแหน่ง (คะแนนเต็ม ๑๐๐ คะแนน)
(๒)
คะแนนทดสอบความรู้ ความสามารถในตำแหน่ง โดยอาจใช้วิธีสอบสัมภาษณ์  หรือวิธีอื่นใดที่เหมาะสม (คะแนนเต็ม ๑๐๐ คะแนน) 

๑๑. เกณฑ์การตัดสิน
ผู้ที่ผ่านการคัดเลือก จะต้องมีผลคะแนนดังต่อไปนี้ 
-
คะแนนการประเมินความเหมาะสมกับตำแหน่ง ต้องได้คะแนนไม่น้อยกว่าร้อยละ ๘๐
-
คะแนนทดสอบความรู้ ความสามารถในตำแหน่ง ต้องได้คะแนนไม่น้อยกว่าร้อยละ ๗๐ 
๑๒. การขึ้นบัญชีและการยกเลิกการขึ้นบัญชี
องค์การบริหารส่วนตำบลตะโละหะลอ จะขึ้นบัญชีผู้ผ่านการคัดเลือกกรณีมีเหตุพิเศษ             ที่ไม่ต้องสอบแข่งขันสำหรับครูอัตราจ้างและพนักงานจ้าง โดยเรียงลำดับจากผู้สอบได้คะแนนรวมสูงลงมาตามลำดับ ในกรณีที่มีผู้ได้คะแนนรวมเท่ากัน ให้ผู้ที่ได้คะแนนทดสอบความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า หากได้คะแนนทดสอบความรู้ความสามารถในตำแหน่งเท่ากัน ให้ผู้ที่ได้คะแนน             การประเมินความเหมาะสมกับตำแหน่งมากกว่า เป็นผู้อยู่ในลำดับที่สูงกว่า หากได้คะแนนการประเมิน              ความเหมาะสมกับตำแหน่งเท่ากันให้ผู้ที่ได้เลขประจำตัวสอบก่อนเป็นผู้อยู่ในลำดับที่สูงกว่า 
ในกรณีที่มีการบรรจุและแต่งตั้ง ผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับครูอัตราจ้างและพนักงานจ้าง ในตำแหน่งที่ว่างแล้ว องค์การบริหารส่วนตำบลตะโละหะลอจะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับพนักงานจ้างไว้ ๒ ปี และถ้ามีการสรรหา               โดยวิธีการคัดเลือกอย่างเดียวกันอีก และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก
๑๓. การบรรจุและแต่งตั้ง
 ผู้ที่ผ่านการคัดเลือก จะได้รับการบรรจุและแต่งตั้งตามลำดับในบัญชีผู้คัดเลือก                  ได้ตามประกาศผลการคัดเลือกขององค์การบริหารส่วนตำบลตะโละหะลอ โดยต้องได้รับการเห็นชอบจาก
/คณะกรรมการ...

คณะกรรมการพนักงานส่วนตำบลจังหวัดยะลา ก่อน ซึ่งผู้ที่ได้รับการบรรจุและแต่งตั้งจะต้องดำรงตำแหน่ง           ครูผู้ดูแลเด็กและผ่านการประเมินตามหลักเกณฑ์ ก.ท. ว่าด้วยการเตรียมความพร้อมและพัฒนาอย่างเข้ม            ในตำแหน่งครูผู้ดูแลเด็ก เป็นเวลาไม่น้อยกว่า ๒ ปี  จึงจะสามารถบรรจุแต่งตั้งให้ดำรงตำแหน่งครู รับเงินเดือนอันดับ คศ.๑ และสามารถโอน(ย้าย) ไปที่อื่นได้


    อนึ่งการบรรจุและแต่งตั้งผู้คัดเลือกได้ หากองค์การบริหารส่วนตำบลตะโละหะลอ ตรวจสอบภายหลังว่ามีคุณสมบัติไม่ตรงตามมาตรฐานกำหนดตำแหน่ง หรือมีคุณสมบัติไม่ครบถ้วนในการสมัครคัดเลือก องค์การบริหารส่วนตำบลตะโละหะลอ ขอสงวนสิทธิ์ในการบรรจุแต่งตั้ง
จึงประกาศให้ทราบโดยทั่วกัน 
         


   
ประกาศ  ณ  วันที่  ๒๐  กันยายน พ.ศ. ๒๕๕๔
          ดอเล๊าะ  มะเต๊ะ
             (นายดอเล๊าะ  มะเต๊ะ)
             นายกองค์การบริหารส่วนตำบลตะโละหะลอ
ภาคผนวก ก
๑. ตำแหน่งที่รับสมัคร

ตำแหน่ง ครูผู้ดูแลเด็ก เลขที่ตำแหน่ง ๙๕-๒-๐๐๔๑ ณ ศูนย์พัฒนาเด็กเล็ก                       บ้านตะโละหะลอ  สังกัดองค์การบริหารส่วนตำบลตะโละหะลอ  จำนวน  ๑  อัตรา 

๒. คุณสมบัติผู้มีสิทธิเข้ารับการคัดเลือก และคุณสมบัติเฉพาะตำแหน่ง
                        ๒.๑ คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน
  


๒.๑.๑ ดำรงตำแหน่งครูอัตราจ้าง หรือพนักงานจ้าง ซึ่งจัดจ้างโดยงบประมาณ             เงินอุดหนุนจากรัฐ หรือจากเงินรายได้ของท้องถิ่น มาแล้วไม่น้อยกว่า ๓ ปี  มีหนังสือรับรองการปฏิบัติงาน             จากนายจ้างหรือหน่วยงานซึ่งระบุถึงลักษณะงานและระยะเวลาที่ได้ปฏิบัติงาน  ซึ่งปัจจุบันต้องปฏิบัติการสอนและมีสัญญาจ้างในศูนย์พัฒนาเด็กเล็ก สังกัดองค์การบริหารส่วนตำบลตะโละหะลอ ที่ทำการเปิดรับสมัครคัดเลือก
    


๒.๑.๒ จบการศึกษาระดับปริญญาตรีขึ้นไปทางการศึกษาทุกสาขาวิชาเอก หรือ            ทางอื่นที่ ก.ท. กำหนดเป็นคุณวุฒิเฉพาะสำหรับตำแหน่งนี้ 
    


๒.๑.๓ มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งดังกล่าว ให้ใช้ใบแทนใบอนุญาตประกอบวิชาชีพครู หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน                    ที่คุรุสภาออกให้ได้
**************************
